[{"text_idx": "#000000", "text": "Dros y 30 mlynedd ddiwethaf rydym wedi ymfalchi\u0308o mewn gwneud yr w\u0302yl mor hygyrch ag sydd modd ar gyfer pobl hy\u0302n a phobl iau."}, {"text_idx": "#000001", "text": "Mae rhai o\u2019r uchafbwyntiau i deuluoedd yn cynnwys y Goedwig Llais, gofod agored gyda golygfa ysblennydd o Gastell Dinefwr a Choedwig y Castell tu hwnt, lle bydd artistiaid awyrol yn ymgasglu i berfformio; bydd Citrus Arts yn cynnal gwersi ar sgiliau syrcas a chylch hwla a People Speak Up yn cynnig crefftau ymarferol ynghyd a\u0302 gwneud pypedau gyda Jo Munton ar gyfer ein seremoni gau liwgar."}, {"text_idx": "#000003", "text": "Os ydych yn aros ar y safle, peidiwch a\u0302 phryderu am ddeffro\u2019n rhy gynnar ... rydym wedi creu rhaglen Codwyr Cynnar i blant sy\u2019n cynnwys chwarae meddal ar gyfer gwersyllwyr bach a\u2019u rhieni a gofalwyr. Mae gennym ddwy babell neilltuol ar gyfer teuluoedd, un ar gyfer plant dan 6 a rhaglen i blant dros 8 ar y dydd Sadwrn a\u2019r dydd Sul. Mae\u2019r artistiaid yn cynnwys y chwedleuwyr Lynwen Thomas, Francis Maxey, Megan Lloyd, Ceri Phillips a Mair Tomos Ifans."}, {"text_idx": "#000004", "text": "Rydym yn falch iawn cyhoeddi y bydd gennym ddarn newydd sbon ar gyfer teuluoedd yng ngw\u0302yl BtB 2023 mewn cysylltiad gyda Festival interculturel du conte de Montre\u0301al diolch i gyllid gan Lywodraeth Cymru a Llywodraeth Quebec. Yn rhannu straeon gwerin a chwedlau Quebec a Chymru, bydd y stori\u0308wr Michael Harvey o Gymru a Stephanie Beneteau o Quebec yn creu \u201cIaith Chwedleua\u201d gan blethu\u2019r Gymraeg, Ffrangeg a Saesneg yn llyfn ar gyfer cynulleidfaoedd teulu (8+) ac oedolion."}, {"text_idx": "#000005", "text": "Mae hefyd gyfle i\u2019ch chwedleuwr ifanc gymryd rhan yn ein cystadleuaeth chwedleua a gynhaliwn ar y safle. Rhannwch eich stori fer orau gyda ni a gallech gael eich coroni yn Chwedleuwr Ifanc Beyond the Border 2023 ac ennill gwobr fach."}, {"text_idx": "#000006", "text": "Gallwch aros dan y se\u0302r yn Ninefwr. Mae gennym nifer gyfyngedig o leoedd ar gael yn ein gwersyll a safle cerbydau cysgu."}, {"text_idx": "#000007", "text": "Mae\u2019r profiad anhygoel hwn yn wahanol i bob gw\u0302yl arall ym Mhrydain. Byddwch yn gwersylla dan y se\u0302r, wrth droed olion castell hanesyddol dafliad carreg o gae yr w\u0302yl, gyda synau anifeiliaid yn y coetiroedd o\u2019ch amgylch ac ystlumod yn hedfan yn y nos. Caiff llawer o\u2019r bywyd gwyllt o amgylch y safle ei ddiogelu felly efallai y gwelwch y gwartheg gwyn, pili pala prin, mochyn daear neu garw."}, {"text_idx": "#000009", "text": "Mae Gw\u0302yl Beyond the Border yn cynnig cyfle i ymwelwyr ymlacio ac ailgysylltu gyda natur, i ymchwilio safle ysblennydd Dinefwr, gyda cherdded yn y coedlannau a\u2019i gastell hanesyddol, yn gyforiog o chwedlau a mythau. Mae\u2019r amgylchedd naturiol yn cynnig digonedd o ffyrdd i ymlacio gyda ffrindiau a theulu a mwynhau stondinau bwyd a diod blasus yn cynnig cynnyrch gorau lleol a Chymreig."}, {"text_idx": "#000010", "text": "Mae tocynnau dydd, penwythnos a gwersylla ar gael yn awr ar gyfer oedolion, pobl ifanc a theuluoedd a chaiff plant dan 5 fynd i mewn am ddim. Mae hefyd nifer gyfyngedig o leoedd i wersylla dan y se\u0302r yn Ninefwr. Bydd gostyngiadau pris i aelodau\u2019r Ymddiriedolaeth Genedlaethol a phobl sy\u2019n byw yn ardal cod post SA."}, {"text_idx": "#000020", "text": "Chwedleuwyr yng Nghymru \u2013 FEST"}]